APGA ta cika alkawari, ta bawa dan Arewa takarar shugabancin kasa ▷ Legit.ng
APGA ta cika alkawari, ta bawa dan Arewa takarar shugabancin kasa
5 months ago 2057 views by Aminu Ibrahim
Jam'iyyar All Progressive Grand Alliance (APGA) ta gabatar da Manjo Janar John W.T Gbor mai murabus a matsayin dan takarar shugabancin kasar ta a babban zaben shekarar 2019.
Wannan na zuwa ne bayan jam'iyyar ta kwashe shekaru da dama ba ta tsayar da dan takarar shugabancin kasa kamar yadda bata fitar ba a zaben shekarar 2015.
Ciyaman din jam'iyyar na kasa, Dr Victor Oye ne ya bayar da sanarwan a yau Talata yayin da ya ke yiwa manema labarai jawabi a Abuja bayan ya fito daga taron jiga-jigan jam'iyyar a kayi a babban birnin tarayya, Abuja.
DUBA WANNAN: Masu zanga-zanga sun bata lokacin wani gwamna a hanyarsa ta zuwa wurin Buhari
Ya kuma bayyana dan kasuwa, dalilin man fetur, Cif Jerry Chukwueke a matsayin dan takarar mataimakin shugaban kasa a jam'iyyar a shekarar ta 2019.
Manjo Janar Gbor dan asalin karamar hukumar Katsina-Ala ne da ke jihar Benue, ya yi aiki a matsayin Kwamandan sashin Ilimi na Sojin Najeriya, shi kuma mataimakinsa Chief Chukuweke dan asalin jihar Imo ne.
"Dan takarar shugabancin kasar mu Manjo Janar din soji ne mai digiri na 3 daga daya daga cikin shahararrun jami'o'in da ke Amurka. Dan takarar mataimakin shugaban kasar mu kuma kwararren ma'aikacin gwamnati ne kuma dan kasuwa da ke digiri a fannin tattalin arziki da kasuwanci," inji Oye.
How to check BVN University of Lagos Jackie appiah and her twin sister Futminna Aso Ebi style